Afgørelse truffet af Det Blandede EØS-udvalg

nr. 48/2002

af 31. maj 2002

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 27/2002 truffet af Det Blandede EØS-udvalg den 19. april 2002(1).

(2) Europa-Parlamentets og Rådets direktiv 2001/56/EF af 27. september 2001 om opvarmningsanlæg til motorkøretøjer og påhængskøretøjer dertil, om ændring af Rådets direktiv 70/156/EØF og om ophævelse af Rådets direktiv 78/548/EØF(2) skal indarbejdes i aftalen.

(3) Kommissionens direktiv 2001/92/EF af 30. oktober 2001 om tilpasning til den tekniske udvikling af Rådets direktiv 92/22/EØF om sikkerhedsruder og materiale til ruder på motorkøretøjer og påhængskøretøjer dertil og Rådets direktiv 70/156/EØF om godkendelse af motordrevne køretøjer og påhængskøretøjer dertil(3) skal indarbejdes i aftalen.

(4) Direktiv 2001/56/EF ophæver med virkning fra den 9. maj 2004 direktiv 78/548/EØF af 12. juni 1978 (EFT L 168 af 26.6.1978, s. 40), der er indarbejdet i aftalen, og som derfor bør udgå af aftalen.

(5) Tilpasningerne til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (EFT L 42 af 23.2.1970, s. 1) i kapitel XI i bilag I til akt vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union(4) skal indarbejdes i aftalen.

(6) Tilpasningerne i aftalen til Rådets direktiv 70/156/EØF bør ændres for at tage hensyn til Østrigs, Finlands og Sveriges tiltrædelse af Den Europæiske Union -

TRUFFET FØLGENDE AFGØRELSE:

Artikel 1

Kapitel I i bilag II til aftalen ændres således:

1) I punkt 1 (Rådets direktiv 70/156/EØF) indsættes følgende led: "- 1 94 N: akt vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union (EFT C 241 af 29.8.1994, s. 21, tilpasset i EFT L 1 af 1.1.1995, s. 1)

- 32001 L 0056: Europa-Parlamentets og Rådets direktiv 2001/56/EF af 27. september 2001 (EFT L 292 af 9.11.2001, s. 21)

- 32001 L 0092: Kommissionens direktiv 2001/92/EF af 30. oktober 2001 (EFT L 291 af 8.11.2001, s. 24)."

2) I punkt 1 (Rådets direktiv 70/156/EØF) erstattes tilpasningen af følgende: "a) I artikel 2, litra a), indsættes følgende led:

- 'gerðarviðurkenning' i islandsk lovgivning

- 'Typengenehmigung' i Liechtensteins lovgivning

- 'typegodkjenning' i norsk lovgivning.

b) I bilag I indsættes følgende i punkt 1.1.1 i bilag 5: 'IS for Island

FL for Liechtenstein

16 for Norge'.

c) I bilag VII indsættes følgende i punkt 1, del 1: 'IS for Island

FL for Liechtenstein

16 for Norge'.

d) I bilag IX indsættes følgende i punkt 37 i del I og II: 'Island: ...

Liechtenstein: ...

Norge: ...'.

"

3) Teksten til punkt 37 (Rådets direktiv 78/548/EØF) udgår med virkning fra den 9. maj 2004.

4) Følgende indsættes i punkt 45c (Rådets direktiv 92/22/EØF): ", ændret ved:

- 32001 L 0092 Kommissionens direktiv 2001/92/EF af 30. oktober 2001 (EFT L 291 af 8.11.2001, s. 24)."

Artikel 2

Teksterne til direktiv 2001/56/EF og 2001/92/EF og tilpasningerne til direktiv 70/156/EØF i kapitel XI i bilag I til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union, på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den 1. juni 2002, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(5).

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den 31. maj 2002.

På Det Blandede EØS-udvalgs vegne

P. Westerlund

Formand

(1) EFT L 154 af 13.6.2002, s. 4.

(2) EFT L 292 af 9.11.2001, s. 21.

(3) EFT L 291 af 8.11.2001, s. 24.

(4) EFT C 241 af 29.8.1994, s. 21, som tilpasset i EFT L 1 af 1.1.1995, s. 1.

(5) Ingen forfatningsmæssige krav angivet.